钦定古今图书集成/明伦汇编/官常典/第389卷 > 陈南宾
## 钦定古今图书集成/明伦汇编/官常典/第389卷 > 陈南宾

按《明外史》本传：“南宾，名光裕，以字行，茶陵人。元末为
全州学正。洪武三年，聘至都，除无棣丞，历胶州同知。
所至以经术饬吏事，时称醇儒。十八年，召为国子助
教，入见，讲《洪范》九畴，辨析天下感应之理。帝大喜曰：
‘凡进讲者，皆不及也’。亲书其姓名于殿柱以表之。后
御注《洪范》，多采其说。二十二年，擢蜀府长史。蜀献王”
亲贤好学，敬礼尤至。造安车以赐，为构第，名“安老堂。”
二十九年，与方孝孺同为四川考试官，得人独盛，诗
文清劲有法。卒，年八十。